***KINNITATUD***

***direktori 04.09.2018***

***käskkirjaga nr 1-9/39***

**ÕPPEKAVA**

**1. ÕPPEKAVA NIMETUS**

**TÄIENDUSKOOLITUS KESKASTMEJUHTIDELE – MEESKONNATÖÖ- JA SUHTLEMISOSKUSTE ARENDAMINE**

**2. ÕPPEKAVA RÜHM**

Isikuareng

**3. ÕPPEKAVA KOOSTAMISE ALUS**

Õppekava koostamise aluseks on erinevate valdkondade kutsestandardite kutset läbiv või kohustuslik kompetents: Meeskonnatöö ja suhtlemisoskus

**4. KOOLITUSE MAHT JA ÕPPEVORMID**

Maht: 16 akadeemilist tundi.

**5. ÕPIKESKKOND**

Õppeklassid ja õppetööks vajalikud ruumid võimaldavad õppekava täitmise ettenähtud tasemel.

**6. SIHTGRUPP JA ÕPPE ALUSTAMISE TINGIMUSED**

Koolitus on mõeldud teenindus- ja tootmisvaldkondade keskastmejuhtidele, kes peavad töötama hästitoimivates meeskondades.

Grupi suurus 14 õpilast

**Koolituse alustamise nõuded:**

Sihtgruppi kuulumine

**7. EESMÄRK**

Antud koolitusel luuakse arusaam meeskonnatöö olemusest ning seda mõjutavatest teguritest. Otsitakse vastust küsimusele, millised meeskonnaliikme individuaalsed hoiakud, kompetentsid ja isikuomadused toetavad meeskonna edukust ning kuidas neid arendada.

Efektiivne meeskonnatöö ja head suhted meeskonnaliikmete vahel toetavad ettevõttes positiivse sisekliima kujunemist ning aitavad kaasa ootuspäraste töötulemuste

saavutamisele. Koolitus on suunatud üldpädevuste arendamisele.

**8. ÕPIVÄLJUNDID**

Koolituse läbinu:

1. tunneb meeskonnatöö olemust ja teab enda rolli selles;
2. kasutab koostööoskusi ja koostööd toetavat suhtlemisstiili meeskonnas tegutsemiseks

**9. ÕPPE SISU**

1. Suhtlemisoskused – 8 tundi

Suhtlemist mõjutavad tegurid.

Suhtlemisbarjäärid.

Kehakeel.

Aktiivne kuulamine.

Suhtlemisstiilid: agressiivne, alistuv, kehtestav.

Emotsionaalne intelligentsus.

1. Koostöö – 4 tundi

Meeskonnatöö põhimõtted.

Meeskonna arengufaasid.

Rollid meeskonnas.

Eesmärkide püstitamine.

Erinevad isiksuse - ja temperamenditüübid meeskonnas.

Erinevate põlvkondade esindajad meeskonnas.

Tagasiside andmine sh tunnustamine.

1. Väärtustest lähtumine – 2 tundi

Mis on väärtuskonflikt ja sellega toimetulek.

Väärtused meeskondades.

Erinevad põhimõtted – võimalus või oht.

1. Mõjutamine ja veenmine – 2 tundi

Erinevad mõjutamisviisid ja nende rakendamine: veenmine, argumenteerimine, kiitmine, esiletoomine.

Kuidas esitleda enda ideid.

Manipuleerimine.

**10. ÕPPEMEETODID**

Aktiivne loeng, rühmatööd.

11. ÕPPEMATERJALID

Õppija saab jaotusmaterjali iga teema kohta.

**12. NÕUDED ÕPINGUTE LÕPETAMISEKS, HINDAMISMEETODID JA –KRITEERIUMID**

Õpingute lõpetamise eelduseks on kontakttundides osalemine vähemalt 70% ulatuses ning auditoorsete praktiliste ülesannete sooritamine lähtudes hindamiskriteeriumitest.

**Hindamiskriteeriumid:**

1. kasutab situatsiooniga sobivat verbaalset ja mitteverbaalset suhtlemisstiili;
2. selgitab erinevate suhtlemisoskuste mõju erinevatele inimestele;
3. teab meeskonna toimimise põhimõtteid;
4. oskab arvestada meeskonnaliikmete eripäradega;
5. oskab anda tagasisidet;

**Hindamismeetodid:**

praktilised ülesanded ja situatsioonide lahendamine.

**14. KOOLITUSE LÄBIMISEL VÄLJASTATAV DOKUMENT**

Tunnistus – õpiväljundid on saavutatud.

Tõend – õpiväljundid on saavutamata, ei täitnud hindamiskriteeriume.

**15. KOOLITAJA KOMPETENTSUST TAGAVA KVALIFIKATSIOONI VÕI ÕPI- VÕI TÖÖKOGEMUSE KIRJELDUS**

**HELI MAAJÄRV**

Pedagoogikamagister, Tallinna Pedagoogikaülikool, 14.12.2000 a.

Täiskasvanute koolitaja kutse, tase 7, 27.11.2017

Nõustaja, koolitaja.

Psühholoogiline nõustamine ja täiskasvanute vabahariduslikud koolitused.